आगरा : उत्तर प्रदेश में आगरा के मलपुरा में गामरी स्थित पैरा ड्रॉपिंग जोन में लगभग 11 हजार फुट की ऊंचाई से गिरने से पैरा ब्रिगेड के जवान हरदीप सिंह (26) की मौत हो गई। वह पंजाब के पटियाला स्थित सुलवाडी मलिक के रहने वाले थे। गुरुवार को अन्य साथियों के साथ हरदीप पैरा ड्रॉपिंग जोन में ट्रेनिंग के लिए पहुंचे थें। यहां से हेलिकॉप्टर में सवार होकर 9,000 फीट ऊंचाई पर पहुंचने के बाद सभी जवानों ने बारी-बारी से हेलिकॉप्टर से छलांग लगानी शुरू की। छलांग लगाते ही हरदीप ने अपना पैराशूट खोला लेकिन वह नहीं खुला। उनका इमरजेंसी पैराशूट भी नहीं खुल पाया जिसके कारण वह सीधे नीचे जमीन पर आ गिरे। गिरते ही हरदीप के सिर से खून बहने लगा और शरीर के अन्य हिस्सों में भी गंभीर चोटें लगी थी। उन्हें सेना के अस्पताल में भर्ती कराया जहां इलाज के दौरान उन्होंने दम तोड़ दिया।